b'\n_START_ARTICLE_\nFolketellingen 1769\n_START_PARAGRAPH_\nFolketellingen 1769 er den f\xc3\xb8rste fullstendige folketelling i Norge. Den inngikk i den f\xc3\xb8rste folketellingen i kongeriket Danmark-Norge og ble avholdt 15. august 1769, som ogs\xc3\xa5 omfattet ogs\xc3\xa5 de danske besettelser i Nord-Tyskland, hertugd\xc3\xb8mmene Schleswig og Holstein. I Danmark og Norge ble den utf\xc3\xb8rt etter ens retningslinjer, mens den i hertugd\xc3\xb8mmene fikk egne bestemmelser ut fra de lokale politiske forhold._NEWLINE_Folketellingen gikk ned p\xc3\xa5 individniv\xc3\xa5, men inneholdt ingen navn. Det ble kun gitt summariske opplysninger for det enkelte prestegjeld ble f\xc3\xb8rt inn i et ferdigtrykt skjema p\xc3\xa5 en side, men det gir mye komprimert kunnskap p\xc3\xa5 hvert ark. Mens tidligere kartlegginger av folketallet hadde v\xc3\xa6rt rene manntall, der bare mennene ble registrert, s\xc3\xa5 skulle n\xc3\xa5 alle innbyggerne i landet telles med. Summarisk vil si at den bare oppgir antallet innbyggere fordelt p\xc3\xa5 kj\xc3\xb8nn, aldersgrupper, stand/yrke, sivilstand, midlertidig frav\xc3\xa6r og \xc2\xabHospitals Lemmer samt andre vanf\xc3\xb8re, gebreklige og afsindige Personer\xc2\xbb. Unntaket er tellingen for Vefsn, som inneholder navn, alder og bosted._NEWLINE_If\xc3\xb8lge folketellingen hadde Norge tilsammen 723 618 innbyggere, hvorav 658 871 (91\xc2\xa0%) i landets landdistrikt og 64 747 (9\xc2\xa0%) i byene. Kongsberg var Norges nest st\xc3\xb8rste by etter Bergen.'